Hvis man læser på amerikanske lægefora på reddit så finder man også tit amerikanske læger der er trætte af at udføre nyttesløse undersøgelser eller indgreb.  På /r/medicine er de især trætte af at de ikke kan nægte hjertestopsgenoplivning til patienter (og især patientens familie), der ikke har nogen mulighed for at overleve det efterfølgende respiratorforløb. Eller deres såkaldte Long Term Assisted Care, hvor man giver livsforlængende behandling til patienter der er svært syge uden nogen mulighed for bedring.  F.eks. respiratorpatienter, som ikke  er ved bevidsthed og aldrig kommer det.  På /r/radiology er de trætte af henvisninger til undersøgelser, hvor man i stedet for at udrede patienten med anamnese og objektiv undersøgelse bare henviser til scanning fordi det er nemmere. Der bliver lavet et antal CT-scanninger svarende til hver 4. amerikaner årligt i USA.  Det er vigtigt at skelne mellem mere behandling og bedre behandling. I USA får man mere behandling, men amerikanske patienter klarer sig overordnet set ikke bedre end patienter i andre vestlige lande. Så har de rent faktisk gavn af den ekstra behandling de får?